BUZAU

FEBRUARIE 2025

COMUNICAT DE PRESA

Cursuri de formarea profesională: bilanț 2024 și perspective pentru 2025

Formarea profesională joacă un rol esențial în dezvoltarea unei forțe de muncă bine pregătite, capabile să răspundă cerințelor pieței muncii. Într-un context economic în continuă schimbare, calificarea și recalificarea lucrătorilor contribuie direct la reducerea șomajului și la creșterea productivității economice.

Agenția Județeană pentru Ocuparea Forței de Muncă Buzău susţine dezvoltarea profesională a persoanelor aflate în căutarea unui loc de muncă, prin organizarea unor cursuri de formare menite să crească șansele de angajare și adaptabilitatea pe piața muncii.

În anul 2024, AJOFM Buzău a derulat numeroase programe de formare profesională destinate șomerilor, persoanelor inactive și celor care doresc să își îmbunătățească competențele. Printre cele mai solicitate cursuri s-au numărat:

- operator introducere, validare și prelucrare date,;

- lucrător commercial;

- stivuitorist;

- inspector resurse umane;

- ajutor bucătar;

- camerista;

- competențe digitale;

 In premieră, în 2024 a fost realizat în Buzău şi un curs de “Ingrijitor bătrâni la domiciliu” cu 14 cursanţi, în colaborare cu Direcţia Generală de Asistenţă Socială şi Protecţia Copilului Buzău.

In total au fost finalizate 29 de cursuri pentru 435 de someri. Aceste cursuri au fost realizate în colaborare cu CRFPA Braşov, Vâlcea şi Călăraşi şi s-au desfăşurat în toate bazinele de ocupare ale judeţului.

Pentru anul 2025, Agenția Județeană pentru Ocuparea Forței de Muncă Buzău își propune să diversifice oferta de cursuri, adaptându-se la cerințele angajatorilor locali și la tendințele din piața muncii. Printre noile cursuri ce vor fi implementate se numără:

* îngrijitori spaţii verzi;
* agenţi de securitate;
* lucrători calificaţi în culturi de câmp şi legumicultură;
* stilist protezist de unghii;
* coafor;
* bucatar;
* ospatar;
* patiser;

 In total, planul de formare profesională prevede realizarea a 33 de cursuri pentru 462 de someri.

Toate aceste cursuri sunt gratuite pentru persoanele înregistrate la AJOFM Buzău ca șomeri și oferă certificări recunoscute la nivel național și internațional.

Formarea profesională este un instrument strategic în combaterea șomajului și în dezvoltarea economică. Prin programele implementate de Agenția Județeană pentru Ocuparea Forței de Muncă Buzău, persoanele aflate în căutarea unui loc de muncă beneficiază de oportunități concrete pentru o carieră de succes, iar angajatorii au acces la forță de muncă pregătită conform cerințelor actuale ale pieței.

Comunicare si Secretariatul Consiliului Consultativ al Agentiei Judetene Pentru Ocuparea Fortei de Munca Buzau